You Are Not My Mother

You Are Not My Mother er en irsk skrekkfilm fra 2021 regissert av Kate Dolan, som også skrev manus. Filmen hadde premiere under Toronto internasjonale filmfestival i 2021.

Handling 
Historien begynner med et flashback som viser Rita Delaney som tar med seg barnebarnet sitt Charlotte (også kalt «Char») inn i en skog, samtidig som babyens mor Angela protesterer mot dette. I skogen legger Rita babyen på bakken, og tenner en ring av ild rundt seg. Hun ser på at babyen skriker. I nåtiden bor tenåringen Charlotte sammen med sin mor og bestemor, onkelen Aaron bor i nærheten og besøker dem av og til. Husholdningen er noe dysfunksjonell. Rita har dårlig helse, Angela er deprimert og tilbringer mye av tiden sin i sengen, og det finnes ikke mat i huset. Char går på en katolsk videregående skole for jenter. Selv om hun er faglig begavet, passer hun ikke inn blant de andre studentene - og hun blir ofte utsatt for mobbing. En morgen, når hun kjører Char til skolen, forteller Angela datteren at "hun ikke klarer dette lenger".

Bilen hennes blir senere funnet forlatt, uten noen tegn til Angela. Familien melder henne savnet til politiet, men politiet klarer ikke finne henne igjen. Angela kommer imidlertid tilbake noen få dager senere, merkelig forandret. Depresjonen hennes har forsvunnet helt. Hun er nå glad og fornøyd, og lager middag for hele familien. Rita virker mistenksom overfor alle disse endringene i Angela, og ødelegger med vilje en suppe som Angela hadde tilberedt. Så familien må i stedet spise en pose potetgull som Aaron hadde tatt med seg. Men Angela ser ut til å ha lite matlyst, og sitter heller skeptisk og mutt på moren sin. Char er vitne til flere tilfeller av stadig mer bisarr oppførsel i den "nye" Angela, og blir redd. Onkelen hennes Aaron blir forgiftet av Angela, noe som fører til at han blir innlagt på sykehus. I mellomtiden knytter Char et vennskap med en av hennes tidligere plageånder, Suzanne.

Char betror Suzanne om hvordan Angela har forvandlet seg, og Suzanne forteller hvordan hennes egen mor døde da hun var veldig liten. En kveld forteller Rita henne mer om fortiden hennes; da Char var en baby, skjønte Rita at hun hadde blitt byttet ut med en underjordisk bytting. Den eneste måten å få tilbake den virkelige Char var å plassere henne i nærheten av ild og flammer, derav det brennende ritualet i skogen i begynnelsen av filmen. Dette fungerte, men Char pådro seg en liten brannskade på kinnet på grunn av dette. Familien hennes fortalte henne at dette resulterende arret var et vanlig fødselsmerke. Rita påstår at denne "nye" Angela også er en slik bytting, og dermed må ild-ritualet gjentas for å få den virkelige Angela tilbake. Selv om Char ser ut til å være enig, blir hun forferdet når hun ser Angela bundet og kneblet til en seng. Til tross for bestemorens protester, frigjør Char moren henne. Men hun innser snart at Rita snakket sant, og at dette ikke er den virkelige Angela. Denne byttingen dreper snart Rita.

Skuespillere 
 Hazel Doupe som Charlotte Delaney
 Lucie Doran som en ung Charlotte
 Carolyn Bracken som Angela Delaney
 Paul Reid som Aaron Delaney
 Jade Jordan som  Ms. Devlin
 Ingrid Craigie som Rita Delaney
 Jordanne Jones som Suzanne O'Conner
 Katie White som Kelly
 Aoife Spratt som Jenny
 Martin O'Sullivan som Frank.
 Florence Adebambo som Amanda
 Colin Peppard som Jamie.
 Madi O'Carroll som en turist-guide

Referanser

Eksterne lenker 
 

Filmer fra 2021
Engelskspråklige filmer
Britiske skrekkfilmer
Irske filmer